**Számvitel mesterszak**

**Záróvizsga tételsor**

* A számvitel nemzetközi szabályozása. Az IFRS jogi környezete, kapcsolata az EU szabályozással. Az IFRS Keretelvei (Framework). Az IFRS-ek szerinti pénzügyi kimutatások tartalmára, felépítésére, szerkezetére vonatkozó elvárások (IAS 1).
* Ingatlanok, gépek és berendezések megjelenítése, elszámolási, értékelési sajátosságai, közzétételre vonatkozó követelményei (IAS 16). Befektetési célú ingatlanokra vonatkozó szabályozás az IFRS-ek rendszerében (IAS 40).
* Az immateriális javak megjelenítése, értékelési sajátosságai, közzétételre vonatkozó követelményei (IAS 38). Az értékvesztés az IFRS rendszerében (IAS 36).
* A készletek megjelenítése, értékelési sajátosságai, közzétételre vonatkozó követelményei (IAS 2). Bevételek megjelenítése, elszámolásának, értékelésének sajátosságai közzétételre vonatkozó követelményei (IFRS 15).
* A céltartalékok, függő kötelezettségek és függő követelések fogalma, számviteli kezelése, közzétételre vonatkozó követelményei (IAS 37). Halasztott és tényleges adó az IFRS rendszerében (IAS 12)
* Az IFRS rendszerében a pénzügyi instrumentumok fogalma. A pénzügyi eszközök és a pénzügyi kötelezettségek csoportjai. A pénzügyi instrumentumok megjelenítése, besorolása, kezdeti értékelése, követő értékelése és kivezetése. Az effektív kamatláb módszer lényege. EPS mutató (IAS 33).
* Az IFRS Konszolidált pénzügyi kimutatások. A konszolidációs kör meghatározása (a csoport azonosítása), az ehhez kapcsolódó fogalmak (ellenőrzés, anya- és leányvállalat, nem kontrolláló érdekeltség) részletes kifejtése. A más gazdálkodó egységbe történő befektetések csoportosítása. A konszolidált pénzügyi kimutatások készítésének folyamata, a konszolidációs lépések tartalma.
* Az eredménykimutatás konszolidálása az IFRS-ekben. A társult vállalkozások fogalma és számviteli kezelése az IFRS-ekben. A közös szerveződések fajtái, a közös ellenőrzés fogalma az IFRS-ekben, a közös szerveződések elszámolása.
* A konszolidált beszámoló részei, formája a 2000. évi C. törvényben. A konszolidált éves beszámoló mérlegének speciális sorai. A teljeskörű konszolidáció előkészítő szakaszainak tartalma. A tőkekonszolidálás célja, csoportosítása, feladatai, módszerei (leányvállalatok, közös vezetésű vállalkozások tőkekonszolidálása, társult vállalkozások befektetés értékelése; első, követő és záró konszolidálás stb.), valamint az adósságkonszolidálás a magyar számviteli szabályozásban.
* A konszolidált éves beszámoló eredménykimutatásának speciális sorai. A közbenső eredmények konszolidálása, valamint a bevételek és a ráfordítások konszolidálása, célja és technikája a magyar számviteli szabályozásban. A konszolidált kiegészítő melléklet.
* Költségvetési kapcsolatok értelmezése, fajtái, a vállalkozói számviteli rendszerben való megjelenésük. Az adóhatóságok és pótlékok. Az adóhatósági bírságok és pótlékok megállapításának feltételei és mértéke, a bírságok kiszabása.
* Az ellenőrzés és önellenőrzés számviteli értelmezése, ellenőrzések fajtái.   
  A hibajavítás folyamata, a hibafeltárás munkafázisai. Költségvetési kapcsolatok ellenőrzésének gyakorlata, az ellenőrzés lefolytatása. Vizsgálati program és vizsgálati jegyzőkönyv fogalma, szerepe, alaki és tartalmi kellékei.
* A költségvetési szervek sajátosságai a számlakeret és a számlatükör felépítésében. A költségvetési előirányzatok és az előirányzatok teljesítése főkönyvi könyvelésének rendszere. A beszámoló, beszámolási kötelezettség az államháztartási szervezeteknél.
* A könyvvizsgálat célja, rendszere. A könyvvizsgálói kockázat általános definíciója, elemei és azok összefüggése. A könyvvizsgálói megbízás elfogadásánál figyelembe veendő tényezők. Könyvvizsgálói jelentésnél alkalmazott záradékok.
* A pénzügyi jelentés elemzésének felhasználása a döntéshozatal támogatásában.   
  A forgóeszközgazdálkodás pénzügyi megalapozása. Határidős és opciós ügyletek alapvető jellemzői és értékelésük. Eszközárazási modellek és szerepük a pénzügyi folyamatok értékelésében.

Debrecen, 2021. október 07.

Dékán Tamásné Dr. Orbán Ildikó

szakvezető